open-index/open-wikipedia-markdown huggingface dataset:
DFDS LISCO

**DFDS LISCO** oli liettualainen laivayhtiö. Yhtiö liikennöi kuudella aluksellaan eteläisellä Itämerellä Liettuan, Saksan ja Ruotsin välillä. 
DFDS LISCO syntyi vuonna 2001, kun DFDS Tor Line osti Liettuan suurimman laivayhtiön, Lithuanian Shipping Companyn (LISCO).

DFDS LISCO siirtyi 13. heinäkuuta 2010 historiaan, kun DFDS-konsernin laivaliikennetoiminnot yhdistettiin. Näin siitä tuli osa uutta DFDS Seaways-yksikköä. Myöhemmin DFDS LISCO-brändi muiden yhdistettyjen brändien kanssa katoaa lopullisesti ja korvautuu DFDS Seaways-brändillä.

## Reitit
*Klaipėda–Kiel
*Klaipėda–Sassnitz
*Klaipėda–Karlshamn

## Laivasto

*M/S Lisco Maxima
*M/S Lisco Gloria
*M/S Lisco Optima
*M/S Lisco Patria
*M/S Kaunas
*M/S Vilnius

## Lähteet

## Aiheesta muualla
*DFDS LISCO   
*DFDS LISCO
Karl Allgöwer

**Karl Allgöwer** (s. 5. tammikuuta 1957) on entinen saksalainen jalkapalloilija. Hänen seuroinaan olivat Stuttgarter Kickers (1977–1980) ja VfB Stuttgart (1980–1991).

Länsi-Saksan jalkapallomaajoukkueen kanssa Allgöwer ylsi vuonna 1986 toiseksi maailmanmestaruuskilpailuissa Meksikossa. Hän nousi jälleen otsikoihin vuonna 2006 jouduttuaan Stuttgartissa aseistetun ryöstön uhriksi.

## Lähteet
Lance Deal

**Lance Earl Deal** (s. 21. elokuuta 1961 Riverton, Wyoming) on yhdysvaltalainen moukarinheittäjä. Hän saavutti hopeaa kesäolympialaisissa Atlantassa vuonna 1996. Hän osallistui myös vuosien 1988, 1992 ja 2000 olympialaisiin. 

Lance Dealin ennätys on 82,52 m vuodelta 1996. Se oli Yhdysvaltain ennätys vuoteen 2021 asti, jolloin sen rikkoi Rudy Winkler.

## Lähteet
Abha

**Abha** () on kaupunki Saudi-Arabian lounaisosassa. Se on Asirin provinssin pääkaupunki. Kaupunki sijaitsee 80 kilometriä Punaiseltamereltä itään ja 850 kilometriä Riadista lounaaseen. Abha sijaitsee al-Hijāz vuoriston länsilaidalla noin 2&nbsp;200 metriä merenpinnan yläpuolella ja kumpareet ympäröivät kaupunkia. Vuoden 2010 väestönlaskennan mukaan kaupungissa asui 236&nbsp;157 ihmistä.

Kaupungin lähellä Wadi Abhan laaksossa on puutarhoja, peltoja ja puroja. Lähistöllä on metsiä ja kaupunkia ympäröivillä harjanteilla on linnoituksia. Kaupunki siirtyi ensimmäisen maailmansodan jälkeen 1920 ottomaanivallasta Abd al-Aziz ibn Saudin johdolla puritaanimuslimeiksi katsottujen wahhabien valvontaan.

Korkeamman sijaintinsa johdosta ilma on viileämpää, luonto vihreää ja ilma on utuisempaa kuin pääosassa Saudi-Arabiaa. Abha on suosittu pakopaikka kesäpaahteilta niin monille saudeille kuin Persianlahden maiden arabeillekin. Vuoden mittaan vuorokauden ylin lämpötila vaihtelee 20–31&nbsp;°C:n välillä ja vuorokauden alin lämpötila 7–17&nbsp;°C:n välillä. Viilein kuukausi on joulukuu ja lämpimin kesäkuu. Vuosittainen sadanta on noin 230 millimetriä. Sateisimmat kuukaudet ovat maalis- ja huhtikuu, joiden aikana sataa lähes 100 millimetriä.

Abhassa talot on suurimmaksi osaksi tehty kivestä ja rakennettu käsin. Jotkut talot ovat yli 300 vuotta vanhoja ja edelleen asuttuja. Kaupunki on tunnettu toristaan, joka on auki päivittäin ja jossa myydään muassa vihanneksia, hedelmiä ja kahvipapuja.

Kaupungissa toimii vuonna 1999 perustettu Kuningas Khalidin yliopisto.

## Lähteet

## Aiheesta muualla

*
Miikka Lindholm

**Miikka Lindholm** (s. 21. kesäkuuta 1980 Espoo) on suomalainen jääkiekkoilija. Lindholm on nopea pelaaja. Hän tekee yleensä suurimman osan maaleistaan läpiajoista. Herrasmiespelaajana tunnettu Lindholm ottaa vain muutaman jäähyn kaudessa.

## Ura
### Juniorivuodet
Lindholm pelasi juniorivuotensa Keravan Shakersissa ja kuului joukkueensa parhaimmistoon Heikki Löfmanin kanssa. Lindholm pelasi viimeisen Shakers -kautensa aikana myös 16-vuotiaiden maajoukkueessa kaksi ikäluokan kolmesta turnauksesta ja teki kuudessa ottelussaan viisi maalia. Shakersin hyvää menestystä ihmeteltiin ja Helsingin suurseurat ottivat Shakersin lupaukset junioreihinsa. Lindholm siirtyi HIFK:n B-junioreihin, mutta kun peli ei alkanut kulkemaan helsinkiläisseurassa, koitti siirto Kiekko-Espooseen. Vaikeasta kaudesta huolimatta Lindholm pääsi näyttämään taitojaan nuorten maajoukkueessa neljän pelin verran. Seuraavalla kaudella hän kuuluikin jo Kiekko-Espoon A-nuorien avainpelaajiin ja pääsi mukaan alle 18-vuotiaiden EM-kisoihin Ruotsiin. Lindolm oli hopeaa saavuttaneen Leijona-miehistön avainpelaajia. Hän jatkoi myös kauden 1998–1999 Bluesiksi muuttuneen espoolaisseuran A-junioreissa ja pääsi useaan otteeseen nuorten maajoukkueen mukaan. Lindholm pelasi myös Bluesin liigajoukkueessa kahden ottelun ajan.

### Miesten peleihin
Lindholm aloitti uransa miesten sarjoissa kaudella 1999–2000 KJT:ssä I-divisioonassa. Hyvillä peliesityksillään hän pelasi itselleen paikan joulukuun alle 20-vuotiaiden MM-kisoihin.

Kaudeksi 2000–2001 Lindholmille avautui rapakon takaa mahdollisuus pelata ja opiskella. Hän pelasi yhdessä vanhan aisaparinsa Heikki Löfmanin kanssa CHA-sarjassa Minnesotassa. Seuraavat kaksi kautta Lindholm pelasi KJT:ssä ja kauden 2003–2004 Kiekko-Vantaassa. Kauden 2004–2005 alku ei sujunut Vantaalla odotetusti ja mies siirtyi loppukaudeksi Italiaan. 

Kesällä 2005 Lindholm oli Pelicansissa try-outilla, mutta Pitsiturnauksessa annetut näytöt eivät riittäneet ja hän aloitti kauden 2005–2006 Järvenpään Haukoissa. Lindholm siirtyi kuitenkin loppukaudesta Sveitsiin. Kaksi seuraavaa kautta Lindholm pelasi KooKoossa, mutta loukkaantumiset sotkivat hänen kautensa. Kauden 2008–2009 Lindholm hyökkäsi Mikkelin Jukureissa kuten myös kaksi seuraavaa kautta. Kaudeksi 2011–2012 hän siirtyi Suomi-sarjan HC Keski-Uusimaahan.

## Rullakiekko
Lindholm on harrastanut kesälajinaan rullakiekkoa. Hän sai tililleen harjoitusmaaotteluita 2005 ja 2006, mutta rullakiekon SM-liigassa Mahtiankoissa pelannut hyökkääjä ei mahtunut vielä tuolloin Leijonien MM-kisamiehistöön. Lindholm teki MM-debyyttinsä MM-kisoissa vuonna 2007 Saksassa, kun Suomi hävisi jatkoajalla mestaruuden Ruotsille. Lindholm keräsi turnauksen kuudesta ottelusta tehot 1+1.

## Tilastot

## Lähteet
*
Fernando Gomes

**Fernando Mendes Soares Gomes** (22. marraskuuta 1956 Porto – 26. marraskuuta 2022) oli portugalilainen jalkapalloilija. Hän oli pelipaikaltaan hyökkääjä.

Gomes edusti lähes koko uransa ajan syntymäkaupunkinsa jalkapalloseuraa FC Portoa. Kausina 1980–1982 hän edusti espanjalaista Sporting Gijónia ja uransa lopulla kausina 1989–1991 lissabonilaisseura Sportingia. Hän voitti Portugalin liigamestaruuden viisi kertaa ja Portugalin cupin kolmasti. Vuonna 1987 hän voitti Euroopan cupin, UEFA Super Cupin ja Intercontinental Cupin mutta joutui loukkaantumisen vuoksi olemaan poissa Euroopan Cupin loppuottelusta Bayern Müncheniä vastaan. Hän oli Portugalin liigan paras maalintekijä kuudella kaudella: kolme kertaa peräkkäin kausilla 1976–1979 ja toistamiseen kolme kertaa peräkkäin kausilla 1982–1985. Kaudella 1984–1985 hän teki 39 maalia. Euroopan sarjojen parhaalle maalintekijälle myönnettävän Euroopan Kultainen kenkä -palkinnon hän sai kahdesti, kaudelta 1982–1983, jolloin hän teki 36 maalia, ja kaudelta 1984–1985.

Gomes edusti  Portugalin maajoukkuetta 48 maaottelussa vuosina 1975–1988 ja teki niissä 13 maalia. Hän pelasi kolme ottelua sekä vuoden 1984 EM-kilpailuissa että vuoden 1986 MM-kilpailuissa mutta ei tehnyt niissä maaleja.

## Saavutukset

* Portugalin liigamestaruus vuosina 1978, 1979, 1985, 1986 ja 1988
* Portugalin cupin voitto vuosina 1977, 1984, 1988
* Euroopan cupin voitto vuonna 1987
* UEFA Super Cupin voitto vuonna 1987
* Intercontinental Cupin voitto vuonna 1987
* Euroopan Kultainen kenkä -palkinto vuonna 1983 ja 1985
* Portugalin vuoden jalkapalloilija -palkinto 1983

## Lähteet
Rheinfelden (Sveitsi)

**Rheinfelden** on kaupunki Sveitsissä. Se sijaitsee Aargaun kantonissa, Reinin rannalla, joka on samalla Saksan ja Sveitsin raja. Rheinfelden sijaitsee noin 15 kilometriä Baselista itään. Vastapäätä Reinin toisella rannalla sijaitsee samanniminen kaupunki Saksassa. 

Kunnan pinta-ala on 16,03 km² ja vuoden 2011 lopulla siellä asui 12&nbsp;034 asukasta.

## Lähteet

## Aiheesta muualla
A. C. Lyles

**Andrew Craddock ”A. C.” Lyles** (17. toukokuuta 1918 – 27. syyskuuta 2013 Los Angeles) oli yhdysvaltalainen elokuvatuottaja. Hänelle myönnettiin Golden Boot -palkinnon (1992) lisäksi vuonna 1988 tähti Hollywood Walk of Famella. 

Pitkän uran Paramount Picturesissa luonut Lyles tuli tunnetuksi työstään länkkäreissä.

## Lähteet

## Aiheesta muualla
*
Frederik Ndoci

**Frederik Ndoci** (s. 9. helmikuuta 1960 Shkodër, Albanian sosialistinen kansantasavalta) on albanialainen laulaja, joka edusti maatansa Eurovision laulukilpailussa Helsingissä 2007 kappaleella *[[Hear My Plea]]*. Hän ei päässyt semifinaalista finaaliin.

## Lähteet

## Aiheesta muualla
* Frederik Ndocin kotisivut
Raoul Servais

**Raoul Servais** (1. toukokuuta 1928 Oostende – 17. maaliskuuta 2023 Leffinge, Middelkerke) oli belgialainen elokuvaohjaaja, -käsikirjoittaja ja -tuottaja sekä animaattori. Hän syntyi Oostendessa ja opiskeli Gentin kuninkaallisessa taideakatemiassa.

Servais tuli tunnetuksi animaatioelokuvillaan, joilla hän voitti useita palkintoja. Vuonna 1979 hän sai *Harpya*-animaatiollaan Cannesin elokuvajuhlien parhaan lyhytelokuvan Kultaisen palmun.

## Lähteet

## Aiheesta muualla
* 
* Viralliset sivut , ,
Jonathan Bennett (näyttelijä)

**Jonathan David Bennett Vaughan** (s. 10. kesäkuuta 1981) on yhdysvaltalainen näyttelijä.

## Elämäkerta
Bennett syntyi Toledossa, Ohiossa. Hän esiintyi ensimmäistä kertaa näytelmässä ollessaan seitsemännellä luokalla North Carolinassa. Vähän ajan päästä hän muutti Rossfordiin, Ohioon, missä hän kävi Rossfordin lukiota. Hän valmistui 1999 ja meni Otterbeinin yliopistoon, missä hän opiskeli teatteriohjelmassa. Yliopiston jälkeen hän muutti New Yorkiin harjoittaakseen näyttelijäntaitojaan.

Kuuden kuukauden jälkeen hän sai roolin saippuasarjasta *[[All My Children]]* J.R. Chandlerinä (vuosina 2001–2002). Sen jälkeen hän on saanut vierailla eri televisiosarjoissa, mukaan lukien ''Kova Laki: Erikoisyksikkö'', *[[Smallville]]* ja ''Veronica Mars''. Hän näytteli Aaron Samuelsia menestyselokuvassa ''Mean Girls'' (2004), ja tämän jälkeen hän esiintyi elokuvissa ''Villi tusina 2'' (2005) ja *[[Haaksirikkohuijaus]]* (2005). Elokuvassa ''The Dukes of Hazzard: The Beginning'' (2007) hän näyttelee Bo Dukea.

Bennett asuu Los Angelesin alueella.

## Aiheesta muualla
*
Eri esittäjiä

**Eri esittäjiä** tai **Various Artists** on musiikkiteollisuudessa käytettävä nimitys, jota käytetään useamman, usein yli neljän tai viiden muusikon tai yhtyeen kappaleista koostetusta kokoelma-albumista tai yhteistyössä tekemästä julkaisusta. Eri esittäjien kokoelma-albumit on usein koostettu tietyn musiikkityylin tai aikakauden mukaan.

Lyhenteitä V.A. tai V/A käytetään englanninkielisen termin *various artists* mukaan.
## Lähteet
Himalajanhaikara

**Himalajanhaikara** (*Ardea insignis*) on äärimmäisen uhanalainen eteläisellä Himalajalla Bhutanin, Intian, Bangladeshin ja Myanmarin alueilla elävä pelikaanilintu.

Kooltaan himalajanhaikara on noin 127&nbsp;cm. Lajin vatsa ja kurkku ovat väritykseltään valkoiset. Selkä on musta ja pitkä kaula on väriltään tumman harmaa. Himalajanhaikaran nokka on pitkä ja väriltään päältä musta ja alta oranssi. Linnun koivet ovat pitkät ja mustat. Ulkonäöltään himalajanhaikara muistuttaa paksunokkahaikaraa (*Ardea sumatrana*), mutta eroaa siitä valkoisen vatsansa perusteella. Himalajanhaikaran ääni on matala ja syvä *ok ok ok urrrrrr* .

Himalajanhaikaran elinympäristöä ovat useimmiten hiekka- tai sorapohjaiset joet usein subtrooppisten metsien läheisyydessä. Pääosin linnut elävät yhdyskunnissa, mutta saattavat hajaantua talveksi pienemmiksi parviksi. Lajin tiedetään viettävän lisääntymis- ja sulkasatoajan mäntyjä kasvavissa metsissä .

Himalajanhaikarakannan kooksi arvioidaan noin 50&ndash;250 yksilöä . Pääuhka linnulle on jokiympäristöjen tuhoutuminen muun muassa saastumisen, vesistörakentamisen ja vesikuljetusten takia. Lisäksi vesilintujen ampumien on suosittu harrastus Myanmarissa 

## Lähteet
Nautakiiliäinen

**Nautakiiliäinen** (*Hypoderma bovis*), kansanomaisesti myös häntäkärpänen tai perskärpänen, on mehiläismäinen kiiliäisiin kuuluva kärpänen, jonka toukat loisivat nautaeläimissä. Kiiliäisen toukkaa kutsutaan myös nimellä permu. Poroissa elävä vastaava loinen on nimeltään kurmupaarma eli porokiiläinen.
__NOTOC__
## Elintavat
Suurikokoinen ja karvainen nautakiiliäinen liimaa munansa yleensä isäntäeläimen takapuoleen tai -reisiin. Noin neljän päivän kuluttua kuoriutuva toukka tunkeutuu isännän ihon läpi ja vaeltaa usean kuukauden aikana sen selkänahan alle. Toisessa toukkavaiheessa se poraa ihoon hengitysreiän ja kolmannen toukkavaiheen jälkeen kehittyy 4–11 viikon aikana esikoteloksi. Täysikasvuinen toukka on noin 30&nbsp;mm:n mittainen. Esikotelo tunkeutuu ulos isännästä ja maahan pudottuaan hakee itselleen piilopaikan ja koteloituu. Kotelo kestää &minus;28&nbsp;°C:n pakkasen. Kuoriutunut nautakiiliäinen elää kolmesta viiteen päivää.

Suomessa nautakiiliäisiä ei ole tavattu vuosikymmeniin, mutta porojen vastaava kurmu on yleinen loinen. Kurmu on herkkä ivermektiinivalmisteilla, ja oletettavasti myös nautakiiliäinen saataisiin häädettyä samoilla lääkkeillä.

## Muu merkitys
Kuvaannollisesti hyönteisen nimeä häntäkärpänen on käytetty merkitsemään kintereillä häiritsevästi hyörivää ihmistä sekä hännystelijää.

## Lähteet

## Aiheesta muualla
* University of Florida
Stuart Milner-Barry

**(Philip) Stuart Milner-Barry** (20. syyskuuta 1906 – 25. maaliskuuta 1995) oli brittiläinen shakinpelaaja, shakkikirjailija, koodinmurtaja toisessa maailmansodassa sekä valtion virkamies. Milner-Barry toimi sodan aikana Bletchley Parkissa ja oli "Hut 6":n johdossa. Ryhmä oli vastuussa saksalaisten käyttämän Enigma-salausjärjestelmän murtamisesta. Sodan jälkeen Milner-Barry työskenteli muun muassa valtiovarainministeriön virkamiehenä. Shakin saralla hän edusti Englantia kansainvälisissä turnauksissa ja antoi nimensä kolmelle avausmuunnelmalle.
Horrorscope

**Horrorscope** on thrash metal -yhtye Overkillin vuonna 1991 julkaistu kuudes studioalbumi. 

## Yleiskatsaus
Edeltäjänsä *The Years of Decayn* tavoin albumin tuotti Terry Date. Uusien kitaristien (Cannavino & Gant) tulon myötä yhtyeen soundi muuttui hieman.

## Kappaleet
# 
# 
# 
# 
# 
# 
# 
# 
# 
# 
# 

*Kaikki kappaleet kirjoittanut Overkill, paitsi ”Frankenstein” (kirjoittaja Edgar Winter)

## Kokoonpano
*Bobby "Blitz" Ellsworth – laulu
*Rob Cannavino – kitara
*Merritt Gant – kitara
*D.D. Verni – basso
*Sid Falck – rummut

## Tuotanto
*Äänitys ja miksaus Carriage House Studios, Stamford, Yhdysvallat
*Tuottajat Terry Date ja Overkill

*Masterointi: Howie Weinberg Masterdiskillä New Yorkissa, Yhdysvalloissa

## Listat

## Aiheesta muualla
* 
*
Mika ja Turkka Mali

**Mika ja Turkka Mali** oli suomalainen lauluduo, jonka artistit olivat veljekset Mika ja Turkka Mali. He ovat erityisesti tunnettuja Forssaan liittyvistä kappaleistaan sekä Vladimir Vysotskin laulujen käännöksistä. Molemmat laulajat esiintyivät ja levyttivät myös erikseen. Vuonna 1992 levytetty *[[Näin käy haaveiden]]* sisältää amerikkalaisen Harry Chapinin lauluja.

## Albumit
* *Runkomäen iltamat* (1978)
* *Tyykikylään takaisin* (1979)
* *Lauluja lemmestä* (1981)
* *Keinosiementäjän pojat* (1983)
* *Mää ja hiljanen Viljanen* (1985)
* *Kultapennit* (1985)
* *Kummallinen talo* (1986)
* *Kupletin juoni* (1987)
* *Vladimir Vissotskin lauluja* (1988)
* *Vysotskia*(1989)
* *Kotiin* (1991)
* *[[Näin käy haaveiden]]* (1992)
* *Kommee ja rohkee* (1995)
* *Valkoinen hiljaisuus* (1995) 
* *[[Vysotskin lauluja|20 suosikkia – Vysotskin lauluja]]* (1998)
* *[[Tyykikylään takaisin|20 suosikkia – Tyykikylään takaisin]]* (2002)

## Aiheesta muualla
* Ylen Elävä arkisto: Mika ja Turkka Mali
* Selvis 4/2000
Under the Influence

**Under the Influence** on thrash metal -yhtye Overkillin vuonna 1988 ilmestynyt kolmas studioalbumi. Kappale "Hello From the Gutter" julkaistiin singlenä, ja sai jonkin verran soittoaikaa MTV:llä.

## Yleiskatsaus
Vaikka edellisellä levyllä *Taking Over* kuultiinkin hieman kunnianhimoisempia kappalerakenteita, oli *Under the Influence* jonkinlainen täyskäännös kohtiin yhtyeen alkuaikojen punk-vaikutteisempaa tuotantoa. Vanhan koulun thrash-ystävät pitivät kyllä levystä, mutta kaikkia kriitikoita yhtyeen tyylisuunnan pelkistäminen ei miellyttänyt.

## Kappaleet
Kaikki kappaleet kirjoittaneet D.D. Verni, Bobby Ellsworth ja Bobby Gustafson.

#
#
#
#
#
#
#
#
#

## Kokoonpano
* Bobby "Blitz" Ellsworth – laulu
* Bobby Gustafson – kitara
* D.D. Verni – basso
* Sid Falck – rummut

### Tuotanto
* Alex Perialas – tuottaja
* Matt Lane – avustava äänittäjä
* George Marino – masteroija (Sterling Sounds, New York)
* Michael Wagener – miksaaja (Double Trouble Studios, Burbank, Kalifornia)

## Arvostelut
* Allmusic: 

## Listasijoitukset

## Lähteet

## Aiheesta muualla
* 
*
Omenarupi

**Omenarupi** on omenassa esiintyvä kasvitauti, joka näkyy sekä lehdissä tummina laikkuina että hedelmissä halkeamina. Taudin aiheuttaa *[[Venturia inaequalis]]* -sieni, joka talvehtii maahan pudonneissa lehdissä. Keväällä itiöt lentävät takaisin puuhun, jossa ne itävät kosteassa ja lämpimässä. Lehdiltä ne siirtyvät kesän aikana omenan raakileisiin veden mukana, jolloin omenaan muodostuu rupilaikkuja. Yleensä omena myös halkeilee ja siihen tarttuu paremmin myös muumiotauti. Taudista huolimatta omenoita voi kuitenkin käyttää.

Omenarupi tarttuu useimmin vanhoihin puihin, sillä nykyisin on saatavilla myös taudinkestäviä lajikkeita. Tautia voi torjua valitsemalla ruvelle vastustuskykyisiä lajikkeita tai käyttämällä torjunta-aineita. Ennakoivasti puu ja maa sen ympärillä voidaan ruiskuttaa urea-liuoksella, mutta myös keväällä voi ruiskuttaa kemiallisilla torjunta-aineilla. Myös lehtien poistaminen puun ympäriltä syksyllä ehkäisee ruven talvehtimista. Omenaruven kemiallisissa torjunta-aineissa tehoaineina voidaan käyttää ainakin ditianonia, bitertanolia ja penkonatsolia.

Uusia taudille vastustuskykyisiä lajikkeita on tullut myyntiin Ruotsista ja Venäjältä: niitä ovat esimerkiksi kesäomena Orlovim, syysomenat Slava Popediteljam ja Särsö sekä talviomenat Aroma ja Afrodita.

## Lähteet

## Aiheesta muualla
* 
* 
*
Mika Mali

**Mika Mali** (s. 17. helmikuuta 1958 Forssa) on suomalainen lauluntekijä ja muusikko. 

Mali esiintyi ja levytti vuodesta 1978 lähtien vanhemman veljensä Turkan kanssa duona Mika ja Turkka Mali. Levytyksiin kuuluu muun muassa useampi albumi Vladimir Vysotskin musiikkia suomennettuna.

Mika Mali on tehnyt myös monia musiikkikirjoja koululaisille. Hänet tunnetaan myös Saaren kansanpuiston juhannusjuhlien keulahahmona.

## Lähteet

## Aiheesta muualla
*
Lastentaudit

**Lastentaudeilla** tarkoitetaan lapsuusiälle ominaisia sairauksia. Vastasyntyneen sairauksien syynä voivat olla hapenpuute synnytyksessä, keskosuus tai epämuodostumat. Imeväisikäisten yleisiä sairauksia ovat hengitystietulehdukset ja ripuli sekä virtsatietulehdukset. Lasten keskushermoston sairauksia ovat kouristustaudit, aivokalvontulehdus, aivovauriot ja kehitysvammaisuus. Lapsuusiässä yleisiä tarttuvia tauteja ovat tuhkarokko, vesirokko, vihurirokko, tulirokko, sikotauti ja hinkuyskä, joita on onnistuttu torjumaan rokotuksilla.

Myös muiden tautien hoito on lapsilla erilaista kuin aikuisilla, koska lapsen kehittyvä ja pienikokoisempi elimistö reagoi samoihin lääkkeisiin eri tavalla kuin aikuisten elimistö. Lapsilla on havaittu sellaisia sivuvaikutuksia, joita aikuisilla ei ole.

Lääketieteen lastentauteihin erikoistunutta osa-aluetta kutsutaan **pediatria**ksi, ja lastentauteihin erikoistunut lääkäri on **pediatri**.

## Lähteet

## Aiheesta muualla

* Lastentaudit  HUS
Saattokeikka

**Saattokeikka** (*The Last Detail*) on vuonna 1973 ensi-iltansa saanut yhdysvaltalainen draamakomedia. Merisotilaista kertovan tarinan on ohjannut Hal Ashby. Elokuva perustuu Darryl Ponicsanin romaaniin *The Last Detail*. Suomessa elokuva tunnettiin 1970-luvulla nimellä *Viimeinen yksityiskohta* .

## Juoni
Billy ”Bad Ass” Buddusky (Jack Nicholson) on laivaston renttu. Billy saa ystävänsä ”Mule” Mulhallin (Otis Young) kanssa tehtäväksi kuljettaa 40 dollarin näpistysyrityksestä kiinni jäänyt Larry Meadows (Randy Quaid) laivaston vankilaan. Syy ankaraan tuomioon on se että yrityksen kohde oli Meadowsin esimiehen vaimon tukema hyväntekeväisyysyhdistys. Kun saattajat saavat kuulla että Larrylle on tiedossa kahdeksan vuoden tuomio, he päättävät järjestää Larrylle ikimuistoisen illan johon kuuluu muun muassa bordellissa käynti.

## Tuotanto
*Saattokeikan* dialogi sisälsi niin paljon kirosanoja, että tuotantoyhtiö yritti keskeyttää tuotannon tai siirtää sen Hal Ashbyltä konservatiivisemmalle ohjaajalle.

## Arvioita
Arto Pajukallion mukaan elokuva on psykologinen henkilötutkielma, joka ruotii "armeijan perimmäistä hierarkiaa, kaksinaamaisuutta ja turhantärkeää aikaansaamattomuutta".

*[[Video-opas|Video-oppaassa]]* vuodelta 1994 Asko Alanen toteaa tämän ”rivosuisen rellestyksen” antavan mainioita elämyksiä ja antaa *Saattokeikalle* neljä tähteä viidestä, mikä vastaa sanallista arviota ”erinomainen”.

## Lähteet
Into Koponen

**Into Koponen** (s. Oulu) on suomalainen kitaristi ja säveltäjä, joka kuului Freud Marx Engels & Jung -yhtyeeseen vuosina 1999–2002. Koposen ensimmäinen yhtye oli Rio. Koposen sooloalbumi Peace julkaistiin kesäkuussa 2024. Hän on tehnyt myös yhteistyötä monien suomalaisten artistien kanssa, joista mainittakoon mm. Jani Wickholm, Mikko Kuustonen, Laura Voutilainen, ja Heikki Silvennoinen. Koponen valmistui kitaransoitonopettajaksi Helsingin Pop & Jazz Konservatoriosta vuonna 2000, ja on toiminut opettajana Oulun Konservatoriossa vuodesta 2002. Hän on tehnyt opetustyötä 1990-luvun alusta saakka. Koponen on toiminut myös freelancer-kitaristina eri yhteyksissä soittaen mm. teatteri- ja elokuvamusiikkia sekä radio- ja tv-mainoksia.

## Yhtyeitä

* Rio
* Breezy Bird Band
* Lynyrd Skynyrd warm up
* Freud Marx Engels & Jung
* Yawnmovers

## Yhteistyötä artistien kanssa

* Jani Wickholm
* Mikko Kuustonen
* Esa Kaartamo
* Aki Louhela
* Essi Wuorela
* Viktor Klimenko
* Hannu Leiden
* Heikki Salo
* Heikki Silvennoinen
* Nylon Beat
* Pave Maijanen
* Pate Mustajärvi
* Mato Valtonen
* Amy-Jayne McCabe
* Trenna Barnes
* Koop Arponen
* Antti Tuisku
* Inga Söder

## Mukana levyillä

* Freud Marx Engels & Jung: *[[Paikkoi ja pleisei]]* (2002)
* Freud Marx Engels & Jung: *[[Sattuipa hassusti matkalla Forumiin...]]* (live, 2004)

## Lähteet

## Aiheesta muualla
* Oulun Konservatorion opettaja-esittely 
* https://intokoponen.com/
Pekka Väyrynen

**Pekka Väyrynen** (myös taiteilijanimellä **Lonely Wolf**; s. 5. heinäkuuta 1948 Kemijärvi) on suomalainen kuvataiteilija ja taidemaalari. Hän on myös järjestöaktiivi.

Väyrysen teoksia oli ensi kertaa esillä 1979 galleria Strindbergissä Helsingissä. Hän ei ole saanut taiteilijakoulutusta mutta on pitänyt yksinäyttelyitä ja osallistunut yhteisnäyttelyihin ja hänen teoksiaan on julkisissa kokoelmissa.

Väyrynen on julkaissut 2002 omakustanteena cd:n *Music of Lonely Wolf*

Väyrysen vanhemmat ovat Veikko Väyrynen ja Elna Väyrynen, o.s. Rytilahti. Hänen puolisonsa on Arja-Liisa Vastamaa. 

## Lähteet
*Jukka Yli-Lassila: Kuvataiteen yksinäinen rock-susi. Helsingin Sanomat 4.7.2008 s. C7
*Pekka Väyrynen Kuvataiteilijamatrikkelissa
Victoria Jackson

**Victoria Jackson** (s. 2. elokuuta 1959) on yhdysvaltalainen koomikko ja näyttelijä. Hän esiintyi *[[Saturday Night Live]]* -show’ssa vuosina 1986–1992.

Jackson kasvoi hartaan kristityssä kodissa ja kilpaili nuorena voimistelussa. *Saturday Night Liven* ulkopuolella hän on esiintynyt muun muassa *[[Johnny Carson|The Tonight Show Starring Johnny Carsonissa]]* ja useissa elokuvissa.

Vuodesta 2008 Jackson ilmoitti uskovansa, että Barack Obama on kommunisti. Vuonna 2015 hän levitti salaliitoteorioita Obaman uskonnosta, jossa hän ilmoitti  tämän olevansa islamistinen jihadisti, joka kannatti islamilaista valtiota, että hänellä oli muslimiveljeskunnan jäseniä kabinetissaan ja että Obaman tuki abortille ja saman sukupuolen avioliitolle osoitti, ettei  hän ole  kristitty

## Lähteet

## Aiheesta muualla
*
Kamara (yhtye)

**Kamara** on vuonna 2000 perustettu rock/metalliyhtye. Alun perin Kamaran nimi oli **Lumessakahlaajat** ja yhtye soitti soitti suomenkielisiä cover-kappaleita. Yhtyeen perustivat laulaja-kitaristi Juha Minkkinen ja kitaristi Tuomas Janhunen. Yhtyeen kokoonpano vakiintui nykyiselleen basisti Henri Lehmosen, kitaristi Jaakko Minkkisen ja rumpali Jaakko Silvastin myötä.
 
Cover-yhtyeenä aloittanut Kamara kirjoitti myös omaa materiaalia ja ensimmäinen demo tehtiin kokeiluhengessä Lumessakahlaajat-nimellä. Demo sisälsi kolme omaa kappaletta sekä yhden coverin ja se nauhoitettiin Jyväskylässä Studio Watercastlella.  

Lumessakahlaajat lähti nauhoittamaan toista demoaan syksyllä 2003 samaiselle Studio Watercastlelle. Seinäjokelainen levy-yhtiö Firebox Records kiinnostui toisesta demosta ja viisi kappaletta sisältänyt EP *[[Tämäkin vielä]]* julkaistiin maanlaajuiseen levitykseen maaliskuussa 2004. Samalla yhtye muutti nimensä Kamaraksi. 

Kamaran musiikki sai radiosoittoa ja yhtye esiintyi kesällä 2004 myös musiikkifestivaaleilla, muun muassa Nummirockissa ja Suonenjoen Jörisrockissa.

Yhtye nauhoitti ensimmäisen kokopitkän studioalbumin *[[Synti, tuomio, katumus]]* kevättalvella 2005 noin kahdessa viikossa jälleen Jyväskylässä Studio Watercastlella. Myös seuraavat Kamara-äänitteet, *Tyrannia* (2010) ja *Painajaismaa* (2013) nauhoitettiin Studio Watercastlessa. Sen jälkeen yhtye on tehnyt yhteistyötä nyt jo kahden albumin verran äänittäjä ja tuottaja Tuomas Kokon kanssa Jyväskylän Vaajakoskella sijaitsevassa Electric Fox -studiossa. Yhteistyön tuloksena ovat syntyneet levyt *Kahden maailman välissä* vuonna 2016 ja viimeisimpänä yhtyeen mukaan nimetty albumi *Kamara*, joka julkaistiin 8. kesäkuuta 2018.

## Jäsenet
*Juha Minkkinen &ndash; laulu, kitara
*Jaakko Minkkinen &ndash; kitara
*Henri Lehmonen &ndash; basso
*Jaakko Silvast &ndash; rummut, laulu

### Entiset jäsenet
*Tuomas Janhunen &ndash; kitara (2000–2012)

## Diskografia
### Studioalbumit
* 
* 
* 
* *Kahden maailman välissä* (2016, omakustanne)
* *Kamara* (2018, omakustanne)

### EP:t
* 
## Lähteet

## Aiheesta muualla
*Kamaran kotisivut
*MySpace
Claude Nicollier

**Claude Nicollier** (s. 2. syyskuuta 1944) on sveitsiläinen astronautti. Hän on saanut osakseen useita tunnustuksia, kuten Albert Einstein -mitalin 1998. Hänestä tuli Lausannen teknillisen korkeakoulun professori vuonna 2007.

## Lennot
* STS-46 (1992)
* STS-61 (1993)
* STS-75 (1996)
* STS-103 (1999)
Bill Barrett

**William E. ”Bill” Barrett** (9. helmikuuta 1929 Lexington, Nebraska – 20. syyskuuta 2016 Lexington, Nebraska) oli yhdysvaltalainen republikaanisen puolueen poliitikko. Hän istui liittovaltion edustajainhuoneen jäsenenä Nebraskan kolmannesta vaalipiiristä vuosina 1991–2001.

Nebraskan lakiasäätävässä elimessä Barrett oli istunut jo vuodesta 1978, ja hän toimi sen puhemiehenä vuosina 1987–1991.

## Lähteet

## Aiheesta muualla
* Biographical Directory of the United States Congress
Jääpäiväkirja

**Jääpäiväkirja** () oli laivapäiväkirjaa täydentävä lomake, jota täytettiin 1927–1966 kaikissa konevoimalla kulkevissa suomalaisissa kauppalaivoissa, kun laiva kulki jäissä. Lomake oli käytössä Itämerellä sekä sen lahdissa ja salmissa itäpuolella 9&deg; 30&prime; itäistä pituutta. Laivan saavuttua suomalaiseen satamaan jääpäiväkirjat jätettiin paikkakunnan merimieshuoneeseen merentutkimuslaitokselle toimitettaviksi tai päällikkö lähetti ne vapaakirjeenä merentutkimuslaitokselle.

Jääpäiväkirjan kaavan vahvisti kauppa- ja teollisuusministeriö ja lomakkeita jaettiin maksutta Suomen tullikamareissa, jonne niitä toimitettiin valtioneuvoston julkaisuvarastosta. Jos laivan päällikkö laiminlöi jääpäiväkirjan pitämisen tai sen toimittamisen merentutkimuslaitokselle, häntä rangaistiin sakolla.

## Lähteet
* Asetus jääpäiväkirjan pitämisestä suomalaisissa kauppa-aluksissa, 46/1927. Kumottu asetuksella 226/1966.
Täydessä terässä

**Täydessä terässä** (Hooking Up) on Tom Wolfen vuonna 2000 ilmestynyt essee- ja novellikokoelma. Teoksen on suomentanut Seppo Loponen ja julkaissut suomeksi WSOY vuonna 2001.

Pienoisromaanin *Väijytys Fort Braggissa*, sivut 199–286, on suomentanut Erkki Jukarainen ja suomennos on julkaistu aikaisemmin neljässä Helsingin sanomien Kuukausiliitteessä vuonna 1997.

## Sisällys

* Hengaillaan
** Hengaillaan: millaista elämä oli 2000-luvun taitteessa: amerikkalaisten maailma
* Ihmiseläin
** Kaksi nuorta miestä jotka lähtivät Länteen
** Digijorinaa, keijutomua ja ihmismuurhaiskeko
** Anteeksi, mutta sielunne kuoli juuri
** Vita robusta, ars anorexica
** Rokokoomarxilaisten maassa
** Näkymätön taiteilija
** Suuri uudelleenopettelu
** Kolme apuriani
* Väijytys Fort Braggissa
* The New Yorkerin jupakka
** Esipuhe: Murhanhimoista likasankojournalismia
** Pikkumuumiot! Tositarina 43. kadun kävelevien kuolleiden maan hallitsijasta
** Eksyksissä joka-joka-ryteikössä
** Jälkisanat: Vankasti satulassa

## Lähteet

*
Yli esteiden

**Yli esteiden** voi tarkoittaa ainakin seuraavia:

* *[[Yli esteitten]]* (*National Velvet*, suomeksi televisioesityksessä myös nimellä *Yli esteiden*), vuoden 1944 elokuva, jonka pääosaa näytteli nuori Elizabeth Taylor
* *[[Yli esteiden (vuoden 1978 elokuva)|Yli esteiden]]* (*International Velvet*), Bryan Forbesin ohjaama elokuva vuodelta 1978
* *[[Luettelo Aku Ankan taskukirjoista (151–175)#Yli esteiden|Yli esteiden]]*, 158. Aku Ankan taskukirja.
Virkaylioikeus

**Virkaylioikeus** () oli Suomessa 1926–1987 toiminut hallinto-oikeudellinen erityistuomioistuin, josta saattoi hakea muutosta päätökseen, jolla viran tai toimen haltija oli tuomittu viraltapantavaksi. Valitusoikeus koski myös viran haltijaa, joka oli vapautettu virastaan työkyvyn menettämisen tähden. Viraltapanossa noudatettiin erityistä kurinpitomenettelyä. Korkeimman oikeuden ja korkeimman hallinto-oikeuden päätöksiin ei kuitenkaan ollut valitusoikeutta.

Virkaylioikeudessa oli viisi tasavallan presidentin viideksi vuodeksi kerrallaan nimittämää jäsentä. Jäsenistä vähintään kolmen piti olla oikeustieteellisen tutkinnon suorittaneita. Oikeus oli oikeutettu tuomitsemaan kolmijäsenisenä, jolloin kahden jäsenen tuli olla lainoppineita. Puhetta johti se jäsenistä, jonka presidentti oli tehtävään määrännyt, ja hänen ollessaan estynyt puhetta johti vanhin lainoppinut jäsen. Virkaylioikeus kokoontui oikeuden puheenjohtajan kutsumana tarpeen mukaan, ja sen toimipaikka sijaitsi Helsingissä.

## Lähteet
* Laki valtion viran tai pysyväisen toimen haltijain nimittämiskirjoista sekä heidän oikeudestaan pysyä virassaan tai toimessaan, 202/1926, 19–20 §. Laki kumottu lailla 756/1986.
### Viitteet
Tiikerikillinen

**Tiikerikillinen** (*Aphanius sirhani*) on hammaskillien heimoon kuuluva kalalaji. Lajia esiintyy vain Jordaniassa makean veden lähteissä. Laji on äärimmäisen uhanalainen, koska sen luontaiset elinpaikat on katoamassa.

## Lähteet
* 

### Viitteet

## Aiheesta muualla
*
Litokwa Tomeing

**Litokwa Tomeing** (14. lokakuuta 1939 Wotjen atolli, Marshallinsaaret – 12. lokakuuta 2020 Springdale, Arkansas, Yhdysvallat) oli marshallinsaarelainen poliitikko, joka toimi maansa presidenttinä tammikuusta 2008 lokakuuhun 2009.

Tomeing oli Marshallinsaarten parlamentin, Nitijelan, puhemies kahdeksan vuoden ajan. Hän kuului presidentti Kessai Noten tukijoihin. Tomeing vaihtoi kuitenkin oppositiopuolueeseen pari viikkoa ennen parlamenttivaaleja 2007, kun Note ei hänen mielestään ollut täyttänyt lupauksiaan uudistuksista.

Tomeing valittiin Marshallinsaarten presidentiksi vuoden 2008 vaaleissa. Hän voitti vallassa olleen Kessai Noten parlamentin äänestyksessä 18–15.

Parlamentti antoi Tomeingille epäluottamuslauseen äänestyksessä 21. lokakuuta 2009, mikä merkitsi hänen presidenttikautensa loppua. Epäluottamuslause meni parlamentissa läpi äänin 17–15. Parlamentin puhemies Jurelang Zedkaia nimitti väliaikaiseksi presidentiksi Ruben Zackhrasin. Vakinaiseksi presidentiksi valittiin marraskuussa 2009 Jurelang Zedkaia.

## Lähteet
Pottaharjoittelu

**Pottaharjoittelu** tarkoittaa pienen lapsen siirtymistä vaippojen käytöstä tekemään tarpeensa pottaan. Potalle oppiminen on yksilöllistä: jotkut lapset oppivat sen jo vähän yli vuoden ikäisinä, kun taas joillakin oppiminen kestää aina neljänteen ikävuoteen asti. Monet lapset, jotka osaavat käydä päiväsaikaan potalla, käyttävät vaippoja vielä öisin. 

Pottaharjoittelussa vauvaiän automaattinen ulostaminen muuttuu tahdonalaiseksi, kun lapsi oppii hitaasti ja aluksi rajallisesti hallitsemaan peräaukon ulompaa sulkijalihasta.

Siistiksi opettelevalle lapselle voi olla eduksi, jos hänet istutetaan potalle aina aamiaisen jälkeen. Tämä johtuu siitä, että ulostamistarvetta esiintyy erityisesti aamulla, kun sekä herääminen että syöminen stimuloivat koolonin massaperistaltiikkaa.

## Lähteet

## Aiheesta muualla
Terry Dicks

**Terence Patrick ”Terry” Dicks** (17. maaliskuuta 1937 – 17. kesäkuuta 2020) oli brittiläinen konservatiivipuolueen poliitikko. Hän istui parlamentin jäsenenä Hayes ja Harlingtonin vaalipiiristä vuosina 1983–1997.

Dicksillä oli synnynnäinen CP-vamma. Dicks kuoli vuonna 2020 dementian aiheuttamiin oireisiin.

Dicks nousi kuuluisuuteen siitä, kun hän kommentoi BBC:n saippuaooppera EastEndersin lopettamista siksi, koska ohjelmassa näytettiin kahden miehen välinen homoseksuaalinen suudelma.

## Lähteet
Rhonda Fleming

**Rhonda Fleming** (10. elokuuta 1923 Los Angeles, Kalifornia – 14. lokakuuta 2020 Santa Monica, Kalifornia) oli yhdysvaltalainen näyttelijä. Hän syntyi Hollywoodissa ja valmistui Beverly Hills High Schoolista vuonna 1945.

Fleming esiintyi lukuisissa elokuvissa, joiden joukossa oli muiden muassa länkkäreitä. Hän on saanut Golden Boot -palkinnon ja tähden Hollywood Walk of Famella. Hän toimi aikoinaan myös laulajana.

## Lähteet

## Aiheesta muualla
*
Allan Dwan

**Allan Dwan** (3. huhtikuuta 1885 – 28. joulukuuta 1981) oli kanadalaissyntyinen elokuvaohjaaja. Hän muutti lapsena Yhdysvaltoihin ja loi myöhemmin siellä uransa.

Dwan kuoli Los Angelesissa 96-vuotiaana. Hänellä on urastaan tähti Hollywood Walk of Famella.

## Aiheesta muualla
*
Sotakoira (albumi)

**Sotakoira** on lappeenrantalaisen metalli/rock-yhtye Kotiteollisuuden yhdeksäs albumi. Albumi julkaistiin 13. elokuuta 2008. Albumi koostuu cover-kappaleista. Se sijoittui ensimmäisellä viikollaan Suomen virallisen albumilistan ykköseksi.

## Kappaleet
Suluissa alkuperäinen esittäjä. Sovitukset Kotiteollisuus + Mikko Karmila.

# 
# 
# 
# 
# 
# 
# 
# 
# 
# 

## Kokoonpano
* Jouni Hynynen – kitarat, laulu, taustalaulu
* Janne Hongisto – basso, taustalaulu
* Jari Sinkkonen – rummut, taustalaulu

### Vierailevat muusikot
* Mikko Karmila – kitara (kappaleet 1, 2, 3, 9 ja 10)
* Kaarle Viikate – soolokitara (kappaleet 4 ja 10), taustalaulu (kappaleet 2, 5 ja 6)
* Miitri Aaltonen – taustalaulu (kappaleet 3, 4 ja 6), kitara (kappaleet 8 ja 9)

## Arviot
* Dome.fi: 
* Imperiumi: 7/10
* Soundi: 

## Lähteet
Inhimillisen kosketuksen ja teknologian vuorovaikutus

**Inhimillisen kosketuksen ja teknologian vuorovaikutus** on Oulun Kaukovainion kaupunginosassa Oulun seudun ammattiopiston edessä sijaitseva julkinen ulkoveistos. Mitoiltaan 290&nbsp;cm&nbsp;×&nbsp;235&nbsp;cm&nbsp;×&nbsp;160&nbsp;cm oleva valettu pronssiveistos on kuvanveistäjä Ari Kochin (s. 1956) Oulun ammattikoulun uusien tilojen käyttöönottojuhlaan vuodeksi 1987 valmistunut veistos.

Teosta kaavailtiin jo vuoden 1983 aikana Oulun ammattikoulun 20-vuotisjuhlaan vuodeksi 1984, mutta sopimus veistoksen tilaamisesta tehtiin kuitenkin vasta vuonna 1986.

Oulun taidemuseon kuvauksen mukaan veistosta luonnehtivat tilaan suuntautuneisuus, rytmikkyys ja muotojen moniulotteisuus.

## Katso myös
*Tuirasta Ruijan rannoille

## Lähteet
*Oulun taidemuseo - Julkiset ulkoveistokset: Inhimillisen kosketuksen ja teknologian vuorovaikutus
Clive Hornby

**Clive Hornby** (20. lokakuuta 1944 Liverpool, Lancashire – 3. heinäkuuta 2008 Leeds, South Yorkshire) oli brittiläinen näyttelijä. Hän on näytteli muun muassa Jack Sugdenin roolissa televisiosarjassa *[[Emmerdale]]*.

## Nuoruus ja ura
Hornby syntyi Liverpoolissa lokakuussa 1944. Hän kävi koulua Liverpool collegiate schoolissa ja kouluttautui sen jälkeen kirjanpitäjäksi. 1960-luvulla Hornby oli rumpalina The Dennisons -yhtyeessä. Yhtye julkaisi kolme albumia ennen hajoamistaan vuonna 1966.

Hornby opiskeli näyttelijäksi London Academy of Music and Dramatic Artissa. Hän aloitti uransa esiintymällä paikallisteattereissa. 1970-luvulla Hornby esiintyi pienissä rooleissa televisiosarjoissa *Get Some In!* ja *[[Minder]]*.

Hornby valittiin vuonna 1980 maanviljelijä Jack Sugdenin rooliin saippuasarjaan *Emmerdale*. Hahmoa oli esittänyt aiemmin toinen näyttelijä, Andrew Burt. Talousvaikeuksista kärsinyt Hornby oli hakenut rooliin agenttinsa kehotuksesta, ja hänen oli tarkoitus olla mukana sarjassa vain kolme kuukautta. Hornby kuitenkin jatkoi roolissa 28 vuotta ja jäi pois vuonna 2008 sairastuttuaan.

## Yksityiselämä
Hornby oli naimisissa näyttelijä Helen Weirin kanssa vuosina 1984–2000. Weir esitti *Emmerdalessa* muutaman vuoden Hornbyn roolihahmon Pat-vaimoa. Pariskunnalla oli yksi poika.

Hornby kuoli syöpään 63-vuotiaana Leedsissä 3. heinäkuuta 2008.

## Lähteet

## Aiheesta muualla
*
Condemned: Criminal Origins

**Condemned: Criminal Origins** on Monolith Productionsin kehittämä ja Segan julkaisema selviytymiskauhu- ja ensimmäisen persoonan ammuntapeli. Peli julkaistiin vuonna 2005 Xbox 360:lle ja seuraavana vuonna Windowsille. 

## Pelaaminen
*Condemned: Criminal Originsissa* pelaaja ohjaa FBI-agenttia nimeltä Ethan Thomas tuntemattomassa Yhdysvaltain suurkaupungissa. Pelaajan pitää selviytyä rikollisten valtaamilla kujilla ja kaduilla. Thomas voi poimia lukuisia lähitaisteluaseita, joilla voi lyödä vihollisia ja torjua iskuja. Aseiden nopeus, torjunta, vahinko ja kantama vaihtelevat. Myös tuliaseita on mukana, mutta rajallisella panosmäärällä. Thomaksella on mukanaan myös sähkötainnutin, jolla voi joko tappaa tai hidastaa vihollisia. Toisinaan pelaajalle tulee vastaan rikospaikan tutkintaa, missä pitää esimerksiksi lähettää biologisia näytteitä, ottaa valokuvia ja etsiä sormenjälkiä. Rosa-niminen agentti avustaa Thomasia valtaosan pelin ajasta.

## Aiheesta muualla
* 
* Kotisivu
* Kotisivu  Sega.com
Emily Symons

**Emily Symons** (s. 10. elokuuta 1969 Sydney, Australia) on australialainen näyttelijä. Hän tuli kotimaassaan tunnetuksi *Richmond Hill* - ja *[[Home and Away]]* -sarjojen myötä.

Muutettuaan Englantiin Symons on saavuttanut mainetta Louise Appletonin roolilla *[[Emmerdale]]ssa*. Hän myös osallistui *Dancing on Ice* -ohjelmaan.

## Aiheesta muualla
*
Angus McLaren

**Angus McLaren** (s. 3. marraskuuta 1988 Leongatha, Victoria, Australia) on australialainen näyttelijä. Hänet tunnetaan muun muassa televisiosarjoista *[[H2O: Just Add Water]]* ja *[[Raftersien perheonnea]]*.

## Filmografia

## Aiheesta muualla
*
Amblyeleotris steinitzi

***Amblyeleotris steinitzi*** on tokkoihin kuuluva kala. Sitä pidetään  meriakvaarioissa samoin kuin sukulaisiaan kultaraputokkoa ja  rubiiniraputokkoa. 
__NOTOC__
## Koko ja ulkonäkö
*Amblyeleotris steinitzi* kasvaa noin kahdeksan senttiä pitkäksi. Sen vartalossa on vaalealla pohjalla viisi tummanpunaista juovaa, ja niiden välissä ohuita kellertäviä viiruja. Silmät kohoavat kulmikkaan pään yläpuolelle. Rintaevät ovat muiden tokkojen tapaan voimakkaat.

## Alkuperä
*Amblyeleotris steinitzi* elää Indopasifisella merialueella.

## Käyttäytyminen
Tämä tokko voi elää symbioottisessa suhteessa samassa hiekkakuopassa tai kolossa suunnilleen samankokoisten pistoolirapujen (*Alpheus sp.*) kanssa.

Akvaario-oloissa niitä pidetään vähintään 120 litran altaissa, joiden pohjalla on riittävän paksu kerros hienoa hiekkaa, johon kala voi kaivautua.

  
## Lähteet

## Aiheesta muualla
*Meerwasser-lexicon
Paula Tilbrook

**Paula Tilbrook** (16. tammikuuta 1930 Salford, Lancashire – 1. joulukuuta 2019) oli englantilainen näyttelijä. Hänet tunnetaan Betty Eagletonin roolista televisiosarjassa *[[Emmerdale]]*. 

## Nuoruus ja ura
Tilbrook syntyi Salfordissa vuonna 1930. Hän kiinnostui esiintymisestä jo nuorena ja hankki kokemusta esiintymällä useissa Luoteis-Englannin teattereissa, kuten Nottingham Playhousessa. Vuonna 1975 hän esiintyi yhdessä Bob Hoskinsin ja James Maxwellin kanssa Robert Boltin näytelmässä *A Man for All Seasons*. Tilbrookin näyttämöura kesti vuoteen 1994 asti.

Televisioensiesiintymisensä Tilbrook teki vuonna 1969 komediasarjassa *The Dustbinmen*. Samana vuonna hänet nähtiin varieteesarjassa *Ken Dodd and the Diddly Men*, jonka jälkeen hänestä tuli vakituinen esiintyjä Doddin radio-ohjelmissa BBC Radio 2-kanavalla. Tilbrook esiintyi myös muun muassa sarjoissa *[[Coronation Street]]* ja *[[Vielä virtaa]]*.

Vuonna 1994 Tilbrook aloitti juoruilevan Betty Eagletonin roolissa saippusarjassa *Emmerdale*. Hänen oli alun perin tarkoitus esiintyä vain kolmessa jaksossa, mutta rooli venyi lopulta 21 vuoden mittaiseksi. Tilbrook näytteli sarjassa vuoteen 2015, jolloin hän jäi eläkkeelle. 

## Yksityiselämä
Tilbrook avioitui Leslie Hallin kanssa vuonna 1952 ja he saivat kaksi lasta. Avioliitto kesti Hallin kuolemaan 1985 asti. 

Tilbrook kuoli 89-vuotiaana 1. joulukuuta 2019. Hänen kuolemansa julkistettiin kuitenkin vasta heinäkuussa 2020.

## Lähteet

## Aiheesta muualla
*
Anne Kirkbride

**Anne Kirkbride** (21. kesäkuuta 1954 Oldham – 19. tammikuuta 2015 Manchester) oli brittiläinen näyttelijä. Hän esiintyi vuodesta 1972 Deirdren roolissa televisiosarjassa *[[Coronation Street]]*.

Kirkbride sairasti 1990-luvulla non-Hodgkinin lymfoomaa.

## Lähteet

## Aiheesta muualla
*
Cry Me a River (DVD)

__NOTOC__
**Cry Me A River** on brittilaulaja Joe Cockerin DVD, joka ilmestyi Eagle-levymerkin julkaisemana 27. elokuuta 2008.

## Sisältö
### Metropol 1980
#Intro
#Cry Me a River
#I Can’t Say No
#Feelin’ Alright
#Look What You’ve Done
#Put Out the Light
#A Whiter Shade of Pale
#Delta Lady
#So Blue
#Fun Time
#Just Like Always
#The Jealous Kind
#Hitchcock Railway
#Watching the River Flow
#Sweet Forgiveness
#You Are So Beautiful
#With a Little Help from My Friends
#Wasted Years
#I Heard It Through The Grapevine
#The Letter
#High Time We Went

### Bonuskappaleet: Loreley 1983
#A Girl Like You
#Innercity Blues
#Don’t Talk To Me
#Many Rivers To Cross
#Threw It Away
#Seven Days
#You Are So Beautiful
#The Moon Is a Harsh Mistress

## Aiheesta muualla
* ''Cry Me a River'' discogs.com -sivustolla
Borre

**Borre** voi tarkoittaa seuraavia:

* norjalaisen Hortenin entinen nimi
* Borre, taajama Vordingborgin kunnassa Tanskassa
Palavas-les-Flots

**Palavas-les-Flots** on kunta Hérault’n departementissa Languedoc-Roussillonin hallintoalueella Ranskassa. Kunnassa oli 5&nbsp;421 asukasta vuoden 1999 väestönlaskennassa. Sen pinta-ala on kaksi neliökilometriä. Palavas-les-Flots on osa Montpellier’n kaupunkiseutua (*Communauté d’agglomération Montpellier Agglomération*).

## Lähteet

## Aiheesta muualla
Jari Nikkilä

**Jari Nikkilä** (s. 16. elokuuta 1989 Tampere) on uransa lopettanut suomalainen jalkapalloilija.

Tampereen Pallo-Veikkojen kasvatti siirtyi Valkeakosken Hakaan joulukuussa 2007. Kaudella 2008 hän pelasi kolme liigaottelua ja kaudella 2009 Nikkilä pelasi säännöllisesti Hakan avauskokoonpanossa. Kaudeksi 2010 Nikkilä siirtyi Tampere Unitediin, mutta loukkaantui talvikaudella vakavasti eikä pelannut yhdessäkään sarjaottelussa.

Maajoukkuetasolla Nikkilä on esiintynyt kahdesti nuorten maajoukkueessa ja 43 kertaa poikamaajoukkueissa, ollen muun muassa alle 19-vuotiaiden maajoukkueen kapteenina. 

## Aiheesta muualla
* Nikkilä Veikkausliigan sivuilla
* Jari Nikkilä Palloliiton tulospalvelussa
Mèze

**Mèze** on kunta Hérault’n departementissa Languedoc-Roussillonin hallintoalueella Ranskassa. Kunnassa oli 7&nbsp;630 asukasta vuoden 1999 väestönlaskennassa. Mèzen pinta-ala on 35 neliökilometriä.

## Lähteet
Sam Behrens

**Sam Behrens** (s. 24. heinäkuuta 1950 New York City, New York, Yhdysvallat) on yhdysvaltalainen näyttelijä, joka tunnetaan varsinkin Gregory Richardsin roolista *[[Sunset Beach]]* -sarjassa. Lisäksi hän on esiintynyt esimerkiksi elokuvassa *[[Elossa]]* (1993).

Behrens meni joulukuussa 1989 naimisiin näyttelijäkollegansa Shari Belafonten, Harry Belafonten tyttären kanssa. Aiemmin hän oli ollut naimisissa Dale Kristienin kanssa. 

## Ura
Behrens aloitti uransa saippuaoopperoissa ABC:n *Ryan's Hope* -sarjassa, jossa hän näytteli tohtori Dr. Adam Cohenia 1979–1980. 1980-luvulla hän muutti New Yorkista Los Angelesiin, kun hänet valittiin esittämään Jake Meyeria ''General Hospital'' -sarjaan 1983–1987.

## Aiheesta muualla
* 

## Lähteet
Amblyeleotris

**Amblyeleotris** on tokkoihin kuuluva kalasuku, jota esiintyy Intian ja Tyynen valtameren alueilla. Suvusta tunnetaan 39 lajia ja se on suurin "raputokkojen" suku. Nimitys juontuu kalojen symbioosimaisesta suhteesta tiettyihin pistoolikatkarapuihin. Katkarapu kaivaa ja ylläpitää molempien eläinten käyttämää kuoppaa, kun taas tokko, jolla on huomattavasti parempi näkö, huolehtii vartioinnista petojen varalta. Katkarapu pitää lähes jatkuvaa yhteyttä kalaan tuntosarvillaan. 

Lajien koot vaihtelevat kolmesta sentistä lähes 20 senttiin.

## Lajit
**[[Amblyeleotris arcupinna]]*
* Rusoraputokko (*Amblyeleotris aurora*)
**[[Amblyeleotris bellicauda]]*
**[[Amblyeleotris biguttata]]*
**[[Amblyeleotris callopareia]]*
**[[Amblyeleotris delicatulus]]*
**[[Amblyeleotris diagonalis]]*
**[[Amblyeleotris downingi]]*
**[[Amblyeleotris ellipse]]*
**[[Amblyeleotris fasciata]]* 
**[[Amblyeleotris fontanesii]]*
*Rubiiniraputokko (*Amblyeleotris guttata*) 
*Naamioraputokko (Amblyeleotris gymnocephala)
**[[Amblyeleotris harrisorum]]*
**[[Amblyeleotris japonica]]*
**[[Amblyeleotris katherine]]*
*Riikinkukkoraputokko (*Amblyeleotris latifasciata*)
**[[Amblyeleotris macronema]]*
**[[Amblyeleotris marquesas]]*
**[[Amblyeleotris masuii]]*
**[[Amblyeleotris melanocephala]]*
**[[Amblyeleotris novaecaledoniae]]*
*Vyöraputokko (*Amblyeleotris ogasawarensis*)
*Tähystäjäraputokko (*Amblyeleotris periophthalma*)
*Kultaraputokko (*Amblyeleotris randalli*)
**[[Amblyeleotris rhyax]]* 
**[[Amblyeleotris rubrimarginata]]*
**[[Amblyeleotris steinitzi]]* 
**[[Amblyeleotris stenotaeniata]]*
**[[Amblyeleotris sungami]]* 
**[[Amblyeleotris triguttata]]*
*Punaraputokko (*Amblyeleotris wheeleri*) 
**[[Amblyeleotris yanoi]]* 

## Lähteet
Elizabeth Mitchell (muusikko)

**Elizabeth Mitchell** on yhdysvaltalainen folk-rock laulaja ja kitaristi. Hän on julkaissut neljä lastenlevyä, joista viimeisimmän *You Are My Little Bird* on julkaissut Smithsonian-instituutin omistama *Smithsonian Folkways Recordings*.

## Albumit

**You Are My Flower* (2002)
**You Are My Sunshine* (2002)
**Catch the Moon* (yhdessä Lisa Loebin kanssa) (2003)
**You Are My Little Bird* (2006)

## Lähteet
Yhdysvaltain itsenäisyyspäivä

**Yhdysvaltain itsenäisyyspäivä** (engl. *Independence Day* tai *Fourth of July*) on 4. heinäkuuta. Tuona päivänä vuonna 1776 toinen mannermaakongressi hyväksyi itsenäisyysjulistuksen, jolla se julisti maan itsenäiseksi.

Ensimmäinen itsenäisyyspäivän juhla järjestettiin vuosi itsenäisyysjulistuksen jälkeen, vuonna 1777. Tuolloin Philadelphiassa ammuttiin kunnialaukauksia ja sotilaat pitivät paraatin.

Kongressi sääti itsenäisyyspäivän kansalliseksi vapaapäiväksi vuonna 1941.

Useimmat yhdysvaltalaiset kokevat nykyisin itsenäisyyspäivän kaikkien kansalaisten yhteiseksi juhlapäiväksi ja yhdeksi vuoden tärkeimmistä juhlista. Amerikkalaiset juhlistavat itsenäisyyspäiväänsä muun muassa ilotulituksin ja paraatein sekä yksityisemmin barbecuein ja piknikein. Itsenäisyyspäivän vieton tärkeimpiä ja näkyvimpiä symboleja ovat Yhdysvaltain lippu, kansakunnan henkilöitymä Setä Samuli, paraatilaulu ”Yankee Doodle”, kansallislintu valkopäämerikotka ja Philadelphian Liberty Bell -kello.

## Lähteet

## Aiheesta muualla
Jarno Mattila

**Jarno Mattila** (s. 10. marraskuuta 1984 Valkeakoski) on uransa lopettanut suomalainen jalkapalloilija, joka edusti Veikkausliigassa ja Ykkösessä Valkeakosken Hakaa sekä Futsal-liigassa Futsal Mad Maxia. Hän oli pelipaikaltaan vasen laitalinkki tai laitapuolustaja, mutta pelas aikaisemmin urallaan myös hyökkääjänä.

## Saavutukset
* Suomen mestaruus 2004
** SM-hopea 2003, 2007
** SM-pronssi 2006
* Suomen Cup 2005

## Lähteet

## Aiheesta muualla
* Veikkausliigan Hall Of Fame
* Mattila FC Hakan sivuilla 
* Mattila Veikkausliigan sivuilla